b'\n_START_ARTICLE_\nJulie Wilhelmine Hagen-Schwarz\n_START_PARAGRAPH_\nJulie Wilhelmine Hagen-Schwarz (Prangli, 27. listopada 1824. - Tartu, 20. listopada 1902.), estonska slikarica njema\xc4\x8dkog podrijetla poznata po brojnim portretima._NEWLINE_K\xc4\x87i je slikara njema\xc4\x8dkog slikara Augusta Matthiasa Hagena. Za slikanje se po\xc4\x8dela zanimati u najranijoj dobi te je poduku od oca po\xc4\x8dela dobivati jo\xc5\xa1 u ranom djetinjstvu. Maturirala je na Sveu\xc4\x8dili\xc5\xa1tu u Tartuu te zahvaljuju\xc4\x87i stipendiji nastavila studij u Njema\xc4\x8dkoj, ponajprije u Dresdenu, a kasnije i u M\xc3\xbcnchenu. Tri godine kasnije vra\xc4\x87a se u Tartu te zahvaljuju\xc4\x87i stipendiji cara Nikole I. odlazi na studij u Italiju, u dru\xc5\xa1tvu s bolesnim ocem koji u Italiju odlazi radi lije\xc4\x8denja._NEWLINE_U Estoniju se vra\xc4\x87a 1854. kao poznata slikarica. Ubrzo se \xc5\xbeeni za astronoma Petera Carla Ludwiga Schwarza, s kojim na medeni mjesec odlazi na putovanje u Sibir, \xc4\x8dije je pojedine dijelove Schwarz morao mapirati za potrebe Ruskog geografskog dru\xc5\xa1tva. Godine 1858. postaje prva \xc5\xbeena koja postaje \xc4\x8dlanicom Ruske carske umjetni\xc4\x8dke akademije u Sankt Peterburgu, u kojem je odr\xc5\xbeala vi\xc5\xa1e desetaka izlo\xc5\xbebi. Za \xc5\xbeivota je naslikala vi\xc5\xa1e od 700 portreta.'